剎那

剎那表示極之短嘅時間，大概係相機快門百分之一秒嘅速度，源自梵文 ksana。

印度《僧祇律》記載：「剎那者為一念，二十念為一瞬，二十瞬為一彈指，二十彈指為一羅預，二十羅預為一須臾，一日一夜為三十須臾。」意思係廿四個鐘頭有四百八十萬剎那，廿四萬瞬，萬二彈指，卅須臾。由此可以推斷出一剎那大約爲五十五分之一秒，卽千分之十八秒。

又據《大毘婆沙論》，一日一夜有卅牟呼栗多，九百臘縛，五萬四怛剎那，六百四十八萬剎那、一剎那嘅長度大概係七十五分之一，約千分之十三秒。

再根據唐玄奘《大唐西域記》卷二：

120 剎那 = 1 坦剎那
60 坦剎那 = 1 臘縛
30 臘縛 = 1 牟呼栗多
5 牟呼栗多 = 1 時
6 時 = 1 晝夜。

公制換算 
1 剎那 = 1 / 75 秒 = 13.33 毫秒 = 0.01333333......秒。
1 剎那＝ 1 / 55 秒 = 18.18 毫秒= 0.018181818…….秒
1 坦剎那 = 1.6 秒
1 臘縛 = 96 秒
1 牟呼栗多 = 2880 秒 = 48 分鐘
1 大時 = 14400 秒 = 240 分鐘 = 4 個鐘
1 須臾＝2880 秒 = 48 分鐘
1 彈指＝7.2 秒
1 瞬＝0.36 秒

佛教經典《仁王經》中提到：「一彈指六十剎那，一剎那九百生滅」，假設每秒可以彈指四次(經實測:一般人最慢一秒可以拍手彈指三次,最快六到五次)，計到事相嘅生成消滅率為每秒鐘 216,000 次，或說每次生滅大約4.6 微秒；同目前科技所能夠達到嘅飛秒時間尺度相比，或者同物理理論上真空漲落嘅時間尺度相比，都算係相當之大嘅。有啲佛教界人士認為《仁王經》嘅講法係釋迦牟尼嘅「方便說」，而唔係「真實說」。

時間

時間單位
梵文